Diari Oficial de la Generalitat Valenciana


Sumari del DOGV 9241, del 23-12-2021 (2021/12352)

Extracte de la Resolució de 9 de desembre, del Vicerectorat d'Ocupació i Programes Formatius de la Universitat de València, per la qual es convoquen i publiquen les bases de la convocatòria del concurs universitari «Posa en marxa la teua idea d'emprenedoria inclusiva» de la Fundación ONCE, l'associació Inserta Empleo i la Universitat de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9241

Data del DOGV
:   23-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12654


Data del document
:   09-12-2021

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 9 de desembre, del Vicerectorat d'Ocupació i Programes Formatius de la Universitat de València, per la qual es convoquen i publiquen les bases de la convocatòria del concurs universitari «Posa en marxa la teua idea d'emprenedoria inclusiva» de la Fundación ONCE, l'associació Inserta Empleo i la Universitat de València. [2021/12031]  
BDNS (identif.): 601592.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/601592)  
  
Primer. Persones beneficiàrias  
Els requisits que han de complir els equips sol·licitants per a ser admesos en aquest concurs són:  
- Les persones integrants de cada equip han de figurar en la sol·licitud i estar matriculades en el curs 2021/2022 en una titulació oficial de grau, màster o doctorat de la Universitat de València, o en el títol propi d'expert/a en startup management.  
  
Segon. Objecte  
La Universitat de València, la Fundación ONCE i l'associació Inserta Empleo han subscrit un conveni de col·laboració per a la creació de l'aula d'emprenedoria «Per Talent Emprén» de la Fundación ONCE, l'associació Inserta Empleo i la Universitat de València, amb la finalitat de fomentar iniciatives d'emprenedoria entre el col·lectiu de persones amb discapacitat de l'àmbit universitari. Entre les actuacions previstes hi ha el concurs «Posa en marxa la teua idea d'emprenedoria inclusiva», una competició oberta a tot l'estudiantat matriculat en el curs 2021/22 en titulacions oficials de grau, màster i doctorat de la Universitat de València i en el títol propi de la Universitat de València d'expert/a en startup management que busca reconèixer i premiar projectes creatius que proposen les millors solucions innovadores i originals d'emprenedoria inclusiva, proposades i desenvolupades en equips multidisciplinaris.  
Entre els equips que presenten una idea o proposta inicial per a participar en els reptes que planteja aquest concurs, assistisquen als tallers formatius previstos i desenvolupen un projecte o prototip de la seua idea inicial, se seleccionaran tres projectes guanyadors del concurs, que seran premiats amb 2.500 euros cadascun, destinats al desenvolupament de la idea  
  
Tercer. Bases reguladores:  
https://links.uv.es/Y7CTIIi  
  
Quart. Quantia  
El pressupost total màxim autoritzat per a aquesta convocatòria és de 7.500 euros per als tres premis del concurs «Posa en marxa la teua idea d'emprenedoria inclusiva». En l'expedient corresponent figura la consignació pressupostària adequada i suficient per a atendre les obligacions de despesa que es puguen derivar d¿aquesta convocatòria, amb càrrec al capítol quatre del pressupost de la Universitat de València per a l'any 2021, codi orgànic 6707023213 i específica 33199155, fins a un màxim de 7.500 ?, aportació econòmica prèvia que realitza Fundación ONCE a través del conveni específic signat entre la Universitat de València, Fundación ONCE i l'associació Inserta Empleo.  
  
  
Cinqué. Termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i acaba el 30 de gener de 2022.  
  
València, 9 de desembre de 2021.- La vicerectora d'Ocupació i Programes Formatius (p. d. de la rectora, DOGV del 18.01.2021) Maria Adela Valero Aleixandre.